pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“สุรพงษ์” ตรวจเยี่ยมและมอบนโยบาย รฟฟท. รับฟังรายงานผลประกอบการ ปัญหาอุปสรรค ข้อเสนอแนะ และการเพิ่มจำนวนผู้โดยสาร และรายได้จากการโฆษณาในขบวนรถและสถานี
วันพฤหัสบดีที่ 9 พฤศจิกายน 2566
09/11/2566
“สุรพงษ์” ตรวจเยี่ยมและมอบนโยบาย รฟฟท. รับฟังรายงานผลประกอบการ ปัญหาอุปสรรค ข้อเสนอแนะ และการเพิ่มจํานวนผู้โดยสาร และรายได้จากการโฆษณาในขบวนรถและสถานี
“สุรพงษ์” ตรวจเยี่ยมและมอบนโยบาย รฟฟท. รับฟังรายงานผลประกอบการ ปัญหาอุปสรรค ข้อเสนอแนะ และการเพิ่มจํานวนผู้โดยสาร และรายได้จากการโฆษณาในขบวนรถและสถานี
“สุรพงษ์” ตรวจเยี่ยมและมอบนโยบาย รฟฟท. รับฟังรายงานผลประกอบการ ปัญหาอุปสรรค ข้อเสนอแนะ และการเพิ่มจํานวนผู้โดยสาร และรายได้จากการโฆษณาในขบวนรถและสถานี
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ตรวจเยี่ยมและมอบนโยบายแก่ผู้บริหารบริษัท รถไฟฟ้า ร.ฟ.ท. จํากัด (รฟฟท.) รับฟังรายงานผลประกอบการรถไฟฟ้าสายสีแดง ปัญหาอุปสรรคในการดําเนินงานพร้อมข้อเสนอแนะในการแก้ไขปัญหา การเพิ่มจํานวนผู้โดยสาร การเพิ่มรายได้จากการโฆษณาในขบวนรถและสถานี
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม พร้อมด้วย นางสาวณภัทรา กมลรักษา เลขานุการรัฐมนตรีช่วยว่าการกระทรวงคมนาคม ตรวจเยี่ยมและมอบนโยบายแก่ผู้บริหารการ รฟฟท. โดยมี นายพิเชฐ คุณาธรรมรักษ์ อธิบดีกรมการขนส่งทางรางนายนิรุฒ มณีพันธ์ผู้ว่าการรถไฟแห่งประเทศไทย นายสุเทพ พันธุ์เพ็งกรรมการผู้อํานวยการใหญ่ รฟฟท. พร้อมด้วยพนักงาน รฟฟท. ให้การต้อนรับและบรรยายสรุปภารกิจการดําเนินงาน ในวันที่ 25 ตุลาคม 2566 ณ ห้องประชุมบุรฉัตร สถานีกลางกรุงเทพอภิวัฒน์
นายสุรพงษ์ ปิยะโชติ กล่าวว่า วันนี้มาเยี่ยมชมการปฏิบัติงานของพนักงาน รฟฟท. ได้รับฟังรายงานผลประกอบการเดินรถไฟฟ้าสายสีแดงภายหลังดําเนินการตามนโยบายของกระทรวงคมนาคม (Quick Win) ค่าโดยสาร 20 บาทตลอดสาย ตั้งแต่วันที่ 16 คุลาคม 2566 เวลา 11.00 น. เป็นต้นมา พบว่าปริมาณผู้โดยสารเพิ่มขึ้นร้อยละ 12.01 ในช่วงระหว่างวันที่ 16 - 20 ตุลาคม 2566 (วันทําการปกติ) เพิ่มขึ้นร้อยละ 24.52ระหว่างวันที่ 21 - 23 ตุลาคม 2566 (วันหยุดราชการต่อเนื่อง) โดยการเพิ่มจํานวนผู้โดยสารได้มอบหมายให้กรมการขนส่งทางราง (ขร.) ร่วมกับกรมการขนส่งทางบก (ขบ.) ปรับบทบาทองค์การขนส่งมวลชนกรุงเทพ (ขสมก.) และบริษัท ขนส่ง จํากัด (บขส.) เพื่อพัฒนาระบบ Feeder รับ - ส่งผู้โดยสารจากชุมชนและสถาบันการศึกษา เข้า - ออกระบบราง ในส่วนการเพิ่มรายได้จากการโฆษณาในขบวนรถไฟฟ้าสายสีแดงและสถานีที่ยังไม่มีการดําเนินการนั้น ทําให้เสียโอกาสทางธุรกิจจึงมอบหมายให้การรถไฟแห่งประเทศไทย (รฟท.) และ ขร. บูรณาการร่วมกันกับ Marketing มืออาชีพเพื่อหารายได้เข้าองค์กร
สําหรับรูปแบบการดําเนินธุรกิจของ รฟฟท. ภายใต้สัญญารับจ้างเดินรถสายสีแดงกับ รฟท. เป็นสัญญารายปี ทําให้พนักงาน รฟฟท. ที่มีความรู้ความเชี่ยวชาญและประสิทธิภาพในการเดินรถและซ่อมบํารุง ไม่มีความมั่นคง ไม่จูงใจต่อการดึงดูดและรักษาบุคลากรที่สําคัญไว้ได้นั้น มอบหมายให้ ขร. และ รฟท. ศึกษารูปแบบการบริหารจัดการเดินรถไฟฟ้าของรถไฟฟ้าสายสีอื่น ๆ พิจารณาข้อดีข้อเสีย รวมทั้งจุดอ่อนจุดแข็งโอกาสทางธุรกิจ เพื่อนําเสนอรัฐบาลในการพัฒนาและขับเคลื่อนองค์กรต่อไป
********* 25 ตุลาคม 2566 ***********
รัฐบาลไทย-ข่าวทำเนียบรัฐบาล-นายกฯ แต่งตั้ง พล.ต.อ.พัชรวาทฯ เป็นประธานคณะกรรมการแก้ปัญหามลพิษทางอากาศ
วันพฤหัสบดีที่ 9 พฤศจิกายน 2566
09/11/2566
นายกฯ แต่งตั้ง พล.ต.อ.พัชรวาทฯ เป็นประธานคณะกรรมการแก้ปัญหามลพิษทางอากาศ
นายกฯ แต่งตั้ง พล.ต.อ.พัชรวาทฯ เป็นประธานคณะกรรมการแก้ปัญหามลพิษทางอากาศ
เมื่อวันที่ 16 ตุลาคม ที่ทําเนียบรัฐบาล นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี แถลงผลการประชุมคณะรัฐมนตรี ว่า นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง มีข้อสั่งการในเรื่องการดําเนินนโยบายด้านการป้องกันและแก้ไขปัญหาไฟป่า การเผาในที่โล่ง และหมอกควัน ซึ่งเป็นส่วนหนึ่งของการสร้างให้เกิดฝุ่นละออง PM 2.5 ซึ่งมองว่าเป็นความจําเป็นอย่างเร่งด่วนที่จะต้องมีแผนการปฏิบัติการลดความอันตรายของ PM 2.5 โดยแก้ปัญหาที่ต้นตอ ร่วมมือกับทุกฝ่ายทั้งในประเทศและประเทศเพื่อนบ้าน
ดังนั้นจึงขอสั่งการแต่งตั้งคณะกรรมการจัดการปัญหามลพิษทางอากาศเพื่อความยั่งยืนขึ้นมาและได้มีการมอบหมายให้ พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวง ทรัพยากรธรรมชาติและสิ่งแวดล้อม เป็นประธานของคณะกรรมการ และนายกิตติรัตน์ ณ ระนอง ในฐานะประธานที่ปรึกษาของนายกรัฐมนตรี เป็นรองประธานคณะกรรมการด้วย
รัฐบาลไทย-ข่าวทำเนียบรัฐบาล-ซาอุดีฯ ไฟเขียว! ยกเว้นตรวจลงตรา 3 ประเภทหนังสือเดินทางไทย
วันพฤหัสบดีที่ 9 พฤศจิกายน 2566
ซาอุดีฯ ไฟเขียว! ยกเว้นตรวจลงตรา 3 ประเภทหนังสือเดินทางไทย
.....
ผลจากการเดินทางเยือนซาอุดีอาระเบียของนายกรัฐมนตรี เมื่อวันที่ 20-21 ต.ค. 66 ที่ผ่านมา “มีความคืบหน้า” โดยเฉพาะด้านการกงสุลระหว่างสองประเทศที่สําเร็จอย่างเป็นรูปธรรม
.
ทั้งนี้ บันทึกความเข้าใจระหว่างไทยและซาอุดีฯ ว่าด้วยการยกเว้นการตรวจลงตราสําหรับผู้ถือหนังสือเดินทางทูต หนังสือเดินทางราชการ และหนังสือเดินทางพิเศษ เริ่มมีผลใช้บังคับมาตั้งแต่วันที่ 6 พ.ย. 66
.
โดยกระทรวงการต่างประเทศขอความร่วมมือ “หน่วยงานต้นสังกัด” ของผู้ถือหนังสือเดินทางทูตและหนังสือเดินทางราชการ ซึ่งประสงค์จะเดินทางไปราชการที่ซาอุดีฯ โปรดแจ้งล่วงหน้าอย่างน้อย 10 วันทําการ ก่อนวันเดินทาง เพื่อกระทรวงฯ จะได้ดําเนินการประสานงานกับฝ่ายซาอุดีฯ ผ่านช่องทางการทูตตามที่กําหนดในบันทึกความเข้าใจต่อไป
.
อ่านเพิ่มเติม คลิกhttps://www.thaigov.go.th/news/contents/details/74342
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“สุริยะ” ห่วงใยกรณีมีข่าวเหตุการณ์ข่มขืนผู้โดยสารบนรถตู้ กำชับกรมการขนส่งทางบกเข้มงวดกับผู้ประกอบการขนส่งให้ปฏิบัติตามกฎหมายอย่างเคร่งครัด หากพบการกระทำความผิดจริให้ลงโทษขั้นสูงสุด
วันพฤหัสบดีที่ 9 พฤศจิกายน 2566
“สุริยะ” ห่วงใยกรณีมีข่าวเหตุการณ์ข่มขืนผู้โดยสารบนรถตู้ กําชับกรมการขนส่งทางบกเข้มงวดกับผู้ประกอบการขนส่งให้ปฏิบัติตามกฎหมายอย่างเคร่งครัด หากพบการกระทําความผิดจริให้ลงโทษขั้นสูงสุด
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ขณะนี้ได้สั่งกรมการขนส่งทางบก (ขบ.) ให้เร่งรัดดําเนินการตรวจสอบผู้ประกอบการรถโดยสารสาธารณะ จากกรณีที่ปรากฏเป็นข่าวเด็กหญิงอายุ 13 ปี โดยสารรถตู้จากอําเภอแวงน้อย จังหวัดขอนแก่น ไปยังกรุงเทพมหานคร ระหว่างทางได้ถูกคนขับรถตู้ข่มขืน หากพบว่ามีการกระทําผิดตามที่ตกเป็นข่าวจริง ได้สั่งการให้ ขบ. พักใช้หรือเพิกถอนใบอนุญาตเป็นผู้ขับรถตามกฎหมายทันที ทั้งนี้ ตนมีความห่วงใยในเหตุการณ์ดังกล่าวที่เกิดขึ้น พร้อมให้ ขบ. เร่งตรวจสอบและเข้มงวดกับผู้ประกอบการรถโดยสารสาธารณะทั้งหมดให้ปฏิบัติตามกฎหมายอย่างเคร่งครัด เพื่อไม่ให้เกิดเหตุการณ์ในลักษณะนี้ขึ้นอีก
นายจิรุตม์ วิศาลจิตร อธิบดีกรมการขนส่งทางบก กล่าวเพิ่มเติมว่า ขบ. ได้ดําเนินการตามข้อสั่งการของรัฐมนตรีว่าการกระทรวงคมนาคม โดยมอบหมายให้สํานักงานขนส่งจังหวัดขอนแก่นลงพื้นที่เพื่อตรวจสอบข้อมูลรายละเอียดเพิ่มเติมเกี่ยวกับรถที่ใช้รับจ้างขนส่งผู้โดยสารคันดังกล่าว และได้มีหนังสือเรียกตัวผู้ต้องสงสัยไปให้ถ้อยคําและชี้แจงข้อเท็จจริง เพื่อประกอบการพิจารณาการดําเนินการตามกฎหมายที่สํานักงานขนส่งจังหวัดขอนแก่น รวมทั้งประสานข้อมูลการดําเนินคดีของเจ้าพนักงานสอบสวน สถานีตํารวจภูธรแวงน้อย ขณะนี้ผู้ต้องสงสัยได้ติดต่อเข้าพบเจ้าพนักงานสอบสวนและให้การปฏิเสธ แต่เพื่อแสดงความบริสุทธิ์ใจจึงได้นํารถที่ก่อเหตุไปให้ตรวจสอบหาหลักฐาน และตรวจร่างกายผู้ต้องสงสัย ซึ่ง ขบ. จะติดตามความคืบหน้าผลการสอบสวนเพื่อรายงานต่อไป หากกระทําความผิดจริงจะสั่งพักใช้ใบอนุญาตขับรถตามมาตรา 109 แห่งพระราชบัญญัติการขนส่งทางบก พ.ศ. 2522 ประกอบระเบียบ ขบ. ว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก พ.ศ. 2564 เป็นเวลาไม่เกิน 180 วัน หรือเพิกถอนใบอนุญาตขับรถตามความร้ายแรงต่อไป ทั้งนี้ ขบ. ได้กําชับให้ผู้ได้รับใบอนุญาตประกอบการขนส่งกํากับควบคุมดูแลผู้ประจํารถไม่ให้กระทําการลักทรัพย์หรือทําร้ายร่างกายผู้โดยสารในระหว่างทําการขนส่ง หากผู้ใดฝ่าฝืนหรือไม่ปฏิบัติตามเงื่อนไขที่กําหนดตามมาตรา 32 (6) แห่งพระราชบัญญัติการขนส่งทางบกฯ มีความผิดตามมาตรา 131 ต้องระวางโทษปรับไม่เกินห้าหมื่นบาท
รัฐบาลไทย-ข่าวทำเนียบรัฐบาล-แถลงการณ์ต่อเหตุการณ์การโจมตีค่ายผู้ลี้ภัยจาบาเลียในฉนวนกาซา ตั้งแต่วันที่ 31 ตุลาคม 2566
วันพฤหัสบดีที่ 9 พฤศจิกายน 2566
แถลงการณ์ต่อเหตุการณ์การโจมตีค่ายผู้ลี้ภัยจาบาเลียในฉนวนกาซา ตั้งแต่วันที่ 31 ตุลาคม 2566
แถลงการณ์ต่อเหตุการณ์การโจมตีค่ายผู้ลี้ภัยจาบาเลียในฉนวนกาซา ตั้งแต่วันที่ 31 ตุลาคม 2566
ตามที่เกิดเหตุการณ์โจมตีค่ายผู้ลี้ภัยจาบาเลียทางตอนเหนือของฉนวนกาซา ตั้งแต่วันที่ 31 ตุลาคม 2566 นั้น ประเทศไทยมีความห่วงกังวลอย่างยิ่งต่อการบาดเจ็บและเสียชีวิตของพลเรือนจํานวนมาก ประเทศไทยขอไว้อาลัยแก่เหยื่อและแสดงความเสียใจกับครอบครัวของผู้สูญเสีย และเรียกร้องให้ทุกฝ่ายยุติความเกลียดชังและดําเนินการเพื่อนําไปสู่การหยุดยิงอย่างสมบูรณ์โดยทันที เพื่อเปิดโอกาสให้ความช่วยเหลือด้านมนุษยธรรมสามารถเข้าถึงผู้ที่ต้องการอย่างรวดเร็วและมีประสิทธิภาพ อีกทั้งเรียกร้องให้มีการปกป้องพลเรือน โรงพยาบาลและบุคลากรทางการแพทย์อย่างเต็มที่ตามกฎหมายมนุษยชนระหว่างประเทศ
รัฐบาลไทย-ข่าวทำเนียบรัฐบาล-“สุรพงษ์” เปิดงาน The Roads and Traffic Expo Thailand 2023
วันพฤหัสบดีที่ 9 พฤศจิกายน 2566
09/11/2566
“สุรพงษ์” เปิดงาน The Roads and Traffic Expo Thailand 2023
“สุรพงษ์” เปิดงาน The Roads and Traffic Expo Thailand 2023 ชูยกระดับเพิ่มประสิทธิภาพระบบคมนาคมขนส่ง โดยนํานวัตกรรมเทคโนโลยีสมัยใหม่มาประยุกต์ใช้ ประชาชนสามารถเข้าถึงอย่างเสมอภาคและเท่าเทียม เป็นมิตรต่อสิ่งแวดล้อม
“สุรพงษ์” เปิดงาน The Roads and Traffic Expo Thailand 2023 ชูยกระดับเพิ่มประสิทธิภาพระบบคมนาคมขนส่ง โดยนํานวัตกรรมเทคโนโลยีสมัยใหม่มาประยุกต์ใช้ ประชาชนสามารถเข้าถึงอย่างเสมอภาคและเท่าเทียม เป็นมิตรต่อสิ่งแวดล้อม
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม เป็นประธานเปิดงาน “The Roads and Traffic Expo Thailand 2023” พร้อมด้วย นางสาวณภัทรา กมลรักษา ผู้ช่วยเลขานุการรัฐมนตรีว่าการกระทรวงคมนาคม นายมนตรี เดชาสกุลสม ผู้ตรวจราชการกรระทรวงคมนาคม รักษาราชการแทนรองปลัดกระทรวงคมนาคม โดยมี Mr. Paul Clark กรรมการผู้จัดการประจําภาคพื้นเอเชีย บริษัท เทอราพิน พีทีอี จํากัด ให้การต้อนรับ เมื่อวันที่ 1 พฤศจิกายน 2566 ณ ศูนย์นิทรรศการและการประชุมไบเทค กรุงเทพฯ
นายสุรพงษ์ ปิยะโชติ กล่าวว่า กระทรวงคมนาคมได้กําหนดยุทธศาสตร์การพัฒนาระบบคมนาคมขนส่งของไทย ระยะ 20 ปี (พ.ศ. 2561 - 2580) เพื่อพัฒนาโครงสร้างพื้นฐานด้านคมนาคมขนส่งของประเทศ โดยมุ่งพัฒนาระบบคมนาคมให้เป็นมิตรต่อสิ่งแวดล้อม มีประสิทธิภาพ เป็นระบบการขนส่งที่เข้าถึงได้อย่างเสมอภาคและเท่าเทียม รวมทั้งผสานการใช้นวัตกรรมและเทคโนโลยีและให้การลงทุนด้านโครงสร้างพื้นฐานครอบคลุมการคมนาคมในทุกมิติ ทั้งทางถนน ทางราง ทางน้ํา และทางอากาศ สําหรับการขนส่งทางถนน เป็นรูปแบบการขนส่งที่รองรับการขนส่งสินค้าจากผู้ส่งที่จุดต้นทางไปยังผู้รับที่จุดปลายทางอย่างมีประสิทธิภาพ ในลักษณะ Door-to-Door ทําให้การขนส่งทางถนนในประเทศไทยมีความสําคัญอย่างยิ่งสําหรับประชาชนและระบบห่วงโซ่อุปทาน ซึ่งที่ผ่านมาจะเห็นได้ว่าประเทศไทยโดยเฉพาะเมืองใหญ่ประสบปัญหาความต้องการการเดินทางที่สูงขึ้น การจราจรเริ่มติดขัด กระทรวงฯ จึงได้ดําเนินการพัฒนาทางพิเศษและมอเตอร์เวย์ เพื่อลดปัญหาจราจรและรองรับปริมาณการจราจรที่เพิ่มขึ้น พร้อมทั้งพัฒนาระบบการจัดการจราจรด้วยเทคโนโลยีที่ทันสมัย เช่น การใช้ระบบ M-Flow ซึ่งเป็นระบบจัดเก็บค่าผ่านทางอัตโนมัติแบบไม่มีไม้กั้น เพื่อแก้ปัญหาการจราจรติดขัดบริเวณด่านเก็บเงิน รวมถึงการนําเทคโนโลยี AI ซึ่งใช้ข้อมูลจาก CCTV และ GPS มาประมวลผล เพื่อประเมินสภาพการจราจรแบบนาทีต่อนาที ทําให้หน่วยงานที่เกี่ยวข้องสามารถระบุวิธีการบริหารจัดการด้านจราจรได้อย่างมีประสิทธิภาพ นอกจากนี้ เพื่อส่งเสริมการขนส่งต่อเนื่องหลายรูปแบบ กระทรวงฯ ได้ศึกษาโครงการ MR-MAP ซึ่งบูรณาการการพัฒนาโครงข่ายทางหลวงพิเศษระหว่างเมือง และการพัฒนาระบบรางในแนวเส้นทางใหม่ มีวัตถุประสงค์เพื่อเชื่อมโยงภูมิภาคต่าง ๆ ของประเทศ และเชื่อมโยงประเทศไทยกับประเทศในภูมิภาคอาเซียนอีกด้วย
สําหรับการจัดงานฯ ในครั้งนี้ ถือเป็นโอกาสอันดีในการแลกเปลี่ยนข้อมูลและเทคโนโลยีที่ทันสมัยเกี่ยวกับการบริหารจัดการการเดินทางทางถนนและการจราจร เพื่อร่วมกันพัฒนาระบบการขนส่งให้มีประสิทธิภาพ ปลอดภัย และยั่งยืนต่อไป
****** 2 พฤศจิกายน 2566***
รัฐบาลไทย-ข่าวทำเนียบรัฐบาล-กรมความร่วมมือระหว่างประเทศร่วมกับ OECD จัดการสัมมนาเชิงปฏิบัติการ
วันพฤหัสบดีที่ 9 พฤศจิกายน 2566
กรมความร่วมมือระหว่างประเทศร่วมกับ OECD จัดการสัมมนาเชิงปฏิบัติการ
“Workshop on Development Cooperation: Strategic Planning and Programming”
เมื่อวันที่ 30 - 31 ตุลาคม 2566 กรมความร่วมมือระหว่างประเทศร่วมกับองค์การเพื่อความร่วมมือทางเศรษฐกิจและการพัฒนา (Organisation for Economic Cooperation and Development: OECD) จัดการสัมมนาเชิงปฏิบัติการหัวข้อ “Development Cooperation: Strategic Planning and Programming” ณ โรงแรมอีสติน แกรนด์ พญาไท กรุงเทพฯ โดย นางอุรีรัชต์ เจริญโต อธิบดีกรมความร่วมมือระหว่างประเทศ และ Mrs. María del Pilar Garrido Gonzalo, Director, Development Co-operation Directorate (DCD) ของ OECD ได้ร่วมกันกล่าวเปิด และมีผู้แทนจากกระทรวงและหน่วยงานไทยที่เกี่ยวข้องต่าง ๆ กว่า 35 หน่วยงาน เข้าร่วมการสัมมนาฯ ด้วย
การสัมมนาฯ ดังกล่าวมีวัตถุประสงค์เพื่อเสริมสร้างมาตรฐานการดําเนินความร่วมมือเพื่อการพัฒนาผ่านการถ่ายทอดความรู้และแลกเปลี่ยนประสบการณ์เกี่ยวกับแนวปฏิบัติที่ดีในการวางแผนและดําเนินกิจกรรมความร่วมมือเพื่อการพัฒนา รวมถึงการจัดเก็บ การบูรณาการและการรายงานผลข้อมูลความร่วมมือเพื่อการพัฒนาอย่างเป็นทางการ (Official Development Assistance: ODA) ของประเทศไทย โดย Mr. Rolf Schwarz, Senior Advisor, DCD, OECD และคณะผู้เชี่ยวชาญได้ร่วมกันบรรยายในหัวข้อที่เกี่ยวข้อง ได้แก่ (1) Strategic Planning and Programming at a Glance (2) Practical Tools in Strategic Planning & Programming (3) ODA and Total Official Support for Sustainable Development (TOSSD) ตลอดจนจะมีการจัดระดมสมองระหว่างผู้เข้าร่วมสัมมนาฯ ในหัวข้อ Brainstorming to Identify Priorities, Current Practices, and Their Future Evolution เพื่อร่วมกันกําหนดลําดับความสําคัญ แนวปฏิบัติ และการพัฒนาแนวทางการดําเนินงานความร่วมมือเพื่อการพัฒนาในอนาคต
นอกจากนี้ ผู้แทนจากประเทศสมาชิกคณะกรรมการให้ความช่วยเหลือเพื่อการพัฒนา (Development Assistance Committee: DAC) ของ OECD ได้แก่ กระทรวงเพื่อความร่วมมือทางเศรษฐกิจและการพัฒนาแห่งสหพันธ์สาธารณรัฐเยอรมนี (BMZ) หน่วยงานความร่วมมือเพื่อการพัฒนาภายใต้กระทรวงการต่างประเทศแคนาดา (Global Affairs Canada) สถานเอกอัครราชทูตออสเตรเลียประจําประเทศไทย องค์การเพื่อการพัฒนาระหว่างประเทศของสหรัฐอเมริกา สํานักงานภาคพื้นเอเชีย (USAID/RDMA) องค์การความร่วมมือระหว่างประเทศของญี่ปุ่น (JICA) และองค์การความร่วมมือระหว่างประเทศของสาธารณรัฐเกาหลี (KOICA) ได้มาร่วมเสวนาแลกเปลี่ยนความรู้และถ่ายทอดประสบการณ์ในการวางแผนและดําเนินงานความร่วมมือเพื่อการพัฒนาร่วมกับหน่วยงานอื่น ๆ ทั้งในและนอกประเทศ พร้อมทั้งร่วมแลกเปลี่ยนมุมมองและความคิดเห็นในประเด็นที่หน่วยงานไทยให้ความสนใจอีกด้วย
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่อุตรดิตถ์ ติดตามความก้าวหน้าโครงการเขื่อนทดน้ำผาจุก
วันพฤหัสบดีที่ 9 พฤศจิกายน 2566
รมว.ธรรมนัส ลงพื้นที่อุตรดิตถ์ ติดตามความก้าวหน้าโครงการเขื่อนทดน้ําผาจุก
รมว.ธรรมนัส ลงพื้นที่อุตรดิตถ์ ติดตามความก้าวหน้าโครงการเขื่อนทดน้ําผาจุก พร้อมมอบกรมชลประทานเร่งแก้ไขปัญหาให้พี่น้องประชาชนในพื้นที่
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามความก้าวหน้าโครงการเขื่อนทดน้ําผาจุก โดยมี นายประยูร อินสกุล ปลัดกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ ต.ผาจุก อ.เมือง จ.อุตรดิตถ์ ซึ่งการดําเนินโครงการดังกล่าว มีวัตถุประสงค์เพื่อให้การบริหารจัดการน้ําในลุ่มน้ําน่านตอนล่างเกิดประสิทธิภาพสูงสุด ครอบคลุมพื้นที่อําเภอเมืองอุตรดิตถ์ อําเภอลับแล อําเภอตรอน อําเภอพิชัย จังหวัดอุตรดิตถ์ อําเภอพรหมพิราม และอําเภอวัดโบสถ์ จังหวัดพิษณุโลก และเพื่อเป็นการพัฒนาระบบชลประทาน ประมาณ 481,400 ไร่ (พัฒนาพื้นที่เกษตรน้ําฝนที่มีศักยภาพให้เป็นพื้นที่ชลประทานประมาณ 304,000 ไร่ และส่งน้ําสนับสนุนและปรับเปลี่ยนระบบส่งน้ําจากเดิมโดยการสูบน้ําด้วยไฟฟ้า เป็นระบบส่งน้ําด้วยแรงโน้มถ่วงประมาณ 134,800ไร่ และพื้นที่โครงการชลประทานน้ําริด จังหวัดอุตรดิตถ์ ประมาณ 42,600 ไร่)
สําหรับโครงการเขื่อนทดน้ําผาจุก ตั้งอยู่ในแม่น้ําน่าน บริเวณบ้านคลองนาพง หมู่ 7 ตําบลผาจุก อําเภอเมือง จังหวัดอุตรดิตถ์ เป็นส่วนหนึ่งของโครงการพัฒนาลุ่มน้ําน่าน เพื่อให้การบริหารจัดการน้ําในลุ่มน้ําน่านตอนล่างเกิดประสิทธิภาพสูงสุด ปัจจุบันได้สร้างเขื่อนทดน้ําเสร็จเรียบร้อยแล้ว อยู่ระหว่างการก่อสร้างระบบส่งน้ํา พร้อมอาคารประกอบ หากดําเนินการแล้วเสร็จ จะสามารถส่งน้ําได้ครอบคลุมพื้นที่อําเภอเมืองอุตรดิตถ์ อําเภอลับแล อําเภอตรอน และอําเภอพิชัย จังหวัดอุตรดิตถ์ อําเภอพรหมพิราม และอําเภอวัดโบสถ์ จังหวัดพิษณุโลก รวมพื้นที่กว่า 481,400 ไร่
อย่างไรก็ตาม กระทรวงเกษตรฯ โดยกรมชลประทาน จะเร่งรัดดําเนินการก่อสร้างระบบส่งน้ํา และระบบระบายน้ําพร้อมอาคารประกอบให้แล้วเสร็จ เพื่อเป็นการสร้างความมั่นคงด้านน้ําให้กับลุ่มน้ําน่าน เพิ่มแหล่งน้ําต้นทุนให้กับพี่น้องชาวอุตรดิตถ์ ได้มีน้ําไว้ใช้ในการอุปโภค บริโภค และการเกษตร อย่างเพียงพอตลอดทั้งปี ตามนโยบายของรัฐมนตรีว่าการกระทวงเกษตรและสหกรณ์
ทั้งนี้ จังหวัดอุตรดิตถ์ มีพื้นที่ชลประทานประมาณ 447,618 ไร่ มีแหล่งน้ําขนาดใหญ่ คือ เขื่อนสิริกิติ์ ซึ่งเป็น 1 ใน 4 เขื่อนหลักของลุ่มน้ําเจ้าพระยา(เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์) เป็นแหล่งน้ําต้นทุนสนับสนุนการใช้น้ําให้กับจังหวัดต่าง ๆ ในลุ่มน้ําเจ้าพระยา รวม 22 จังหวัด ปัจจุบันมีปริมาณน้ําในอ่างฯประมาณ 6,102 ล้านลูกบาศก์เมตร(ลบ.ม.) หรือร้อยละ 64 ของความจุอ่างฯ
"วันนี้ตั้งใจมารับฟังปัญหาของพี่น้องประชาชน และได้มอบหมายกรมชลประทานเร่งแก้ไขปัญหาตามข้อเรียกร้องอย่างเร่งด่วน ปัญหาใดที่สามารถแก้ไขได้ให้ทําทันที ปัญหาไหนที่ยังทําไม่ได้ จะต้องกลับไปศึกษาและหาแนวทางแก้ไข รวมถึงให้บรรจุแผนดําเนินการในปีงบประมาณต่อไป" ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-​รมว.ยุติธรรม ตรวจเยี่ยมการดำเนินงานป้องกันและปราบปรามยาเสพติด จังหวัดศรีสะเกษ
วันพฤหัสบดีที่ 9 พฤศจิกายน 2566
09/11/2566
​รมว.ยุติธรรม ตรวจเยี่ยมการดําเนินงานป้องกันและปราบปรามยาเสพติด จังหวัดศรีสะเกษ
​รมว.ยุติธรรม ตรวจเยี่ยมการดําเนินงานป้องกันและปราบปรามยาเสพติด จังหวัดศรีสะเกษ
ในวันอาทิตย์ที่ ๒๒ ตุลาคม ๒๕๖๖ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม และคณะ ลงพื้นที่ตรวจราชการและตรวจเยี่ยมดูงานด้านการป้องกัน การบําบัดรักษา และการเฝ้าระวังปัญหายาเสพติด โดยกระบวนการมีส่วนร่วมของประชาชน ณ โรงเรียนเขื่อนช้างวิทยาคาร ตําบลเขิน อําเภอน้ําเกลี้ยง จังหวัดศรีสะเกษ และพื้นที่ปฏิบัติงานของชุดรักษาความปลอดภัยหมู่บ้าน (ชรบ.) ตําบลเขิน อําเภอน้ําเกลี้ยง จังหวัดศรีสะเกษ
นโยบายการป้องกันและแก้ไขปัญหายาเสพติดในหมู่บ้าน/ชุมชน มีจุดเน้นโดยการส่งเสริมให้ประชาชนเข้ามามีบทบาทในการป้องกัน เฝ้าระวังปัญหายาเสพติดในหมู่บ้าน/ชุมชนมากขึ้น ซึ่งสถานการณ์ยาเสพติดที่ผ่านมาในตําบลเขิน อําเภอน้ําเกลี้ยง จังหวัดศรีสะเกษ พบว่ามีการแพร่ระบาดของยาเสพติดรุนแรง เด็กและเยาวชนเข้าไปเกี่ยวข้องกับยาเสพติดจํานวนมาก จนส่งผลกระทบต่อชีวิตความเป็นอยู่ของคนในพื้นที่
ในการแก้ไขปัญหายาเสพติดในพื้นที่ ต้องดําเนินการลดความต้องการใช้ยาเสพติดให้ได้ ซึ่งการเอาชนะ
ยาเสพติดในระดับหมู่บ้าน/ชุมชน ต้องสลายโครงสร้างปัญหาด้วยการลดและขจัดอิทธิพลของกลุ่มผู้ค้ายาเสพติดหรือเจ้าหน้าที่รัฐที่เกี่ยวข้อง ทําให้ประชาชนในพื้นที่มั่นใจที่จะเข้าร่วมแก้ไขปัญหาเป็นอันดับแรก พร้อมทั้งดําเนินมาตรการทุกด้านทั้งการป้องกัน บําบัดรักษา ปราบปราม และพัฒนาประสานสอดคล้องด้วยกลไกและกระบวนการดําเนินงาน โดยหน่วยงานภาครัฐที่ดูแลรับผิดชอบพื้นที่ควบคู่กับพลังภาคประชาชนที่จะรักษาพื้นที่ในระยะต่อไป
จังหวัดศรีสะเกษร่วมกับสํานักงาน ป.ป.ส. โดยสํานักงาน ปปส.ภาค ๓ ขับเคลื่อนการจัดตั้งชุดรักษา
ความปลอดภัยหมู่บ้าน (ชรบ.) ขึ้นมา โดย ชรบ. ทุกคนต่างปฏิบัติหน้าที่กันอย่างแข็งขันและจริงจัง ทําให้ปัญหายาเสพติดในพื้นที่จังหวัดศรีสะเกษ ตั้งแต่ปี ๒๕๖๔ - ๒๕๖๖ ลดลงร้อยละ ๓๔.๔ (อ้างอิงจากข้อมูลสถิติด้านการค้าและการแพร่ระบาดยาเสพติดของระบบสํานักงานตํารวจแห่งชาติ : CRIMES) คนในหมู่บ้าน/ชุมชนหันมาเห็นความสําคัญและร่วมมือกันดูแล สอดส่อง เฝ้าระวังปัญหาต่างๆ ที่อาจจะเกิดขึ้นในหมู่บ้าน อีกทั้งกลไก ชรบ. ยังเป็นกลไกสําคัญที่ช่วยกดดันผู้ค้าผู้เสพด้วยสันติวิธี จนทําให้ปัญหาในชุมชนเริ่มคลี่คลายและกลับมาเข้มแข็งอีกครั้งด้วยมือของคนในชุมชนเพื่อคนในชุมชน
รัฐบาลไทย-ข่าวทำเนียบรัฐบาล-“ศุภมาส” หารือผู้นำตัวแทนภาคธุรกิจ หาแนวทางความร่วมมือระหว่างกองทุนส่งเสริม วิทยาศาสตร์ วิจัยและนวัตกรรมและภาคเอกชน ดันงานวิจัยสู่ห้าง มุ่งตอบโจทย์ภาคธุรกิจ
วันพฤหัสบดีที่ 9 พฤศจิกายน 2566
“ศุภมาส” หารือผู้นําตัวแทนภาคธุรกิจ หาแนวทางความร่วมมือระหว่างกองทุนส่งเสริม วิทยาศาสตร์ วิจัยและนวัตกรรมและภาคเอกชน ดันงานวิจัยสู่ห้าง มุ่งตอบโจทย์ภาคธุรกิจ
.....
“ศุภมาส” หารือผู้นําตัวแทนภาคธุรกิจ หาแนวทางความร่วมมือระหว่างกองทุนส่งเสริม วิทยาศาสตร์ วิจัยและนวัตกรรมและภาคเอกชน ดันงานวิจัยสู่ห้าง มุ่งตอบโจทย์ภาคธุรกิจ
เมื่อวันที่ 3 พ.ย. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย นางสาวสุชาดา แทนทรัพย์ เลขานุการ รมว.กระทรวง อว. เข้าหารือกับคณะผู้นําภาคธุรกิจ นําโดย นายสนั่น อังอุบลกุล ประธานหอการค้าไทยและสภาหอการค้าแห่งประเทศไทย และ นายเกรียงไกร เธียรนุกุล ประธานสภาอุตสาหกรรมแห่งประเทศไทย เพื่อหาแนวทางความร่วมมือระหว่างกองทุนส่งเสริมวิทยาศาสตร์ วิจัย และนวัตกรรม (กองทุน ววน.) ในการสนับสนุนการพัฒนาเศรษฐกิจและสังคมของประเทศ โดยมี ศ.นพ. สุทธิพร จิตต์มิตรภาพ ประธานกรรมการส่งเสริมวิทยาศาสตร์ วิจัยและนวัตกรรม (กสว.) เป็นผู้ให้ข้อมูลภาพรวมการดําเนินการร่วมกันระหว่างสํานักงานคณะกรรมการส่งเสริมวิทยาศาสตร์ วิจัย และนวัตกรรม (สกสว.) และภาคเอกชน ณ ห้องกมลทิพย์ 1 โรงแรมสุโกศล กรุงเทพฯ
นางสาวศุภมาส กล่าวว่า กระทรวง อว. มีภารกิจที่สําคัญอย่างหนึ่งคือการจับมือกับภาคเอกชนในการขับเคลื่อนเศรษฐกิจของประเทศให้หลุดพ้นจากกับดักรายได้ปานกลาง กล่าวคือ การเตรียมกําลังคนของประเทศให้มีทักษะด้านการเป็นผู้ประกอบการ ด้านการทําธุรกิจ สามารถนําความรู้ มาใช้สร้างรายได้จริง ตั้งแต่ในรั้วอุดมศึกษา และอีกบทบาทด้านหนึ่งที่สําคัญ คือการนํางานวิจัยมาใช้ตอบโจทย์ภาคธุรกิจมากขึ้น ควบคู่ไปกับการวิจัยเพื่อความเป็นเลิศเพื่อการพัฒนาประเทศ
“การร่วมหารือในครั้งนี้ มีจุดประสงค์ คือ เพื่อถ่ายทอดนโยบายและฉายภาพวิสัยทัศน์ของกระทรวง อว. ให้กับผู้นําจากภาคธุรกิจทุกท่าน เพื่อให้เกิดความเข้าใจร่วมกันอันจะนําไปสู่ความร่วมมืออย่างเป็นรูปธรรมในการขับเคลื่อนเศรษฐกิจชาติด้วยงานวิจัยและนวัตกรรม นอกจากนั้น ยังถือโอกาสรับฟังแนวคิดที่มีประโยชน์จากนักธุรกิจที่ประสบความสําเร็จ เพื่อกระทรวง อว. จะได้ให้การสนับสนุนผ่านหน่วยบริหารและจัดการทุนต่าง ๆ ได้อย่างตรงจุด แก้ไขปัญหาเศรษฐกิจประเทศชาติได้จริง ดิฉันหวังว่าจากการหารือในวันนี้จะนําไปสู่การตั้งคณะทํางานร่วมกันระหว่างกระทรวง อว. และภาคเอกชนอย่างเป็นทางการต่อไป” นางสาวศุภมาส กล่าว
ทั้งนี้ ในการหารือดังกล่าว ยังมีหน่วยงานภาครัฐและเอกชนเข้าร่วม ได้แก่ สํานักงานนวัตกรรมแห่งชาติ (องค์การมหาชน) หน่วยบริหารและจัดการทุนด้านการเพิ่มความสามารถทางการแข่งขัน ศูนย์ความเป็นเลิศด้านชีววิทยาศาสตร์ (องค์การมหาชน) สํานักงานพัฒนาการวิจัยการเกษตร (องค์การมหาชน) บริษัท ปตท. จํากัด (มหาชน) บริษัท อินโนสเปซ (ประเทศไทย) จํากัด สถาบันเค อะโกร-อินโนเวท ภายใต้มูลนิธิกสิกรไทย มหาวิทยาลัยหอการค้าไทย บริษัท ไทยยูเนี่ยน กรุ๊ป จํากัด สมาคมไทยผู้ประกอบธุรกิจเงินร่วมลงทุน บริษัท ออโธพีเซีย จํากัด และบริษัท พลังงานบริสุทธิ์ จํากัด (มหาชน)
#กระทรวงการอุดมศึกษาวิทยาศาสตร์วิจัยและนวัตกรรม #อว #MHESI #สภาหอการค้าไทย #สภาอุตสาหกรรม #สกสว
รัฐบาลไทย-ข่าวทำเนียบรัฐบาล-​รมว.ยุติธรรม เข้าร่วมการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖
วันพฤหัสบดีที่ 9 พฤศจิกายน 2566
09/11/2566
​รมว.ยุติธรรม เข้าร่วมการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖
​รมว.ยุติธรรม เข้าร่วมการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖
ในวันอังคารที่ ๓๑ ตุลาคม ๒๕๖๖ เวลา ๑๓.๓๐ น. นายเศรษฐา ทวีสิน นายกรัฐมนตรี เป็นประธานการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖ โดยมีนายสมศักดิ์ เทพสุทิน รองนายกรัฐมนตรี พ.ต.อ.ทวี สอดส่อง รัฐมนตรีว่าการกระทรวงยุติธรรม พร้อมด้วย นางพงษ์สวาท นีละโยธิน ปลัดกระทรวงยุติธรรม พล.ต.ท.ภาณุรัตน์ หลักบุญ รักษาราชการแทนเลขาธิการ ป.ป.ส. นายธนากร คัยนันท์ รองเลขาธิการ ป.ป.ส. นายมานะ ศิริพิทยาวัฒน์ รองเลขาธิการ ป.ป.ส. นายปิยะศิริ วัฒนวรางกูร รองเลขาธิการ ป.ป.ส. ผู้บริหารและผู้แทนหน่วยงานราชการที่เกี่ยวข้อง เข้าร่วมฯ ณ ห้องประชุมตึกภักดีบดินทร์ ทําเนียบรัฐบาล
โดยที่ประชุมได้รับทราบความคืบหน้าการดําเนินงานตามข้อสั่งการของนายกรัฐมนตรี เมื่อวันที่ ๑๗ กันยายน ๒๕๖๖ (สํานักงาน ป.ป.ส.) รายงานของผู้สอบบัญชีและรายงานการเงินกองทุนป้องกัน ปราบปราม และแก้ไขปัญหายาเสพติด (สํานักงาน ป.ป.ส.) และรายงานผลการทําลายยาเสพติดของกลางของสํานักงานคณะกรรมการอาหารและยา ครั้งที่ ๕๖ (กระทรวงสาธารณสุข)
นอกจากนี้ที่ประชุมฯ ได้ร่วมกันพิจารณา
๑. (ร่าง) แผนปฏิบัติการภายใต้นโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด พ.ศ. ๒๕๖๗ และปฏิบัติการลดความรุนแรงของปัญหายาเสพติด ในระยะเวลา ๑ ปี ตามนโยบายเร่งด่วนของรัฐบาล (สํานักงาน ป.ป.ส.)
๒. กําหนดพื้นที่เร่งด่วน ตามมาตรา ๕ (๑๐) ของประมวลกฎหมายยาเสพติด (สํานักงาน ป.ป.ส.)
๓. การลดผู้เสพ/ผู้ติดยาเสพติด และผู้ป่วยจิตเวชจากยาเสพติด
๓.๑ การบําบัดผู้เสพ/ผู้ติดยาเสพติด และการลดผลกระทบจากผู้ป่วยจิตเวช (กระทรวงสาธารณสุข)
๓.๒ การขยายผลหัวโทนโมเดล ต้นแบบการแก้ปัญหาผู้ป่วยจิตเวชในชุมชนก่อเหตุรุนแรง (สํานักงานตํารวจแห่งชาติ)
๔. (ร่าง) ประกาศกระทรวงสาธารณสุขว่าด้วยการระบุชื่อยาเสพติดให้โทษ ตามประมวลกฎหมายยาเสพติด จํานวน ๒ ฉบับ (กระทรวงสาธารณสุข)
รัฐบาลไทย-ข่าวทำเนียบรัฐบาล-รมว.กห. ร่วมชมนิทรรศการ Defense & Security 2023
วันพฤหัสบดีที่ 9 พฤศจิกายน 2566
รมว.กห. ร่วมชมนิทรรศการ Defense & Security 2023
...
รัฐบาลไทย-ข่าวทำเนียบรัฐบาล-จับ เฮโรอีน และ ยาบ้า เตรียมส่งออกไปออสเตรเลีย มูลค่า 3.87 ล้านบาท
วันพฤหัสบดีที่ 9 พฤศจิกายน 2566
จับ เฮโรอีน และ ยาบ้า เตรียมส่งออกไปออสเตรเลีย มูลค่า 3.87 ล้านบาท
กรมศุลกากร ร่วมกับชุดปฏิบัติการ AITF ตรวจพบพัสดุด่วนพิเศษระหว่างประเทศต้องสงสัย พบยาเสพติดซุกซ่อนหลายรายการ
นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า จากการวิเคราะห์ข้อมูลเกี่ยวกับการลักลอบส่งยาเสพติดออกนอกราชอาณาจักรไปยังต่างประเทศ มีแนวโน้มที่ผู้กระทําความผิดจะเปลี่ยนวิธีการส่งออกจากเดิมที่มีการส่งออกจํานวนมาก ๆ ต่อการส่งในแต่ละครั้ง เป็นทยอยส่งจํานวนน้อยลงทางพัสดุไปรษณีย์ เพื่อเลี่ยงการตรวจสอบของเจ้าหน้าที่ กรมศุลกากรจึงเฝ้าระวังการลักลอบการส่งยาเสพติดผ่านการขนส่งทางพัสดุไปรษณีย์ทั้งภายในและภายนอกประเทศทางอากาศยาน และช่องทางอื่น ๆ อย่างเข้มงวด เพื่อให้เป็นไปตามนโยบายด้านปราบปรามยาเสพติดของรัฐบาล โดย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ซึ่งให้ความสําคัญกับการแก้ไขปัญหายาเสพติดอย่างเร่งด่วน
ทั้งนี้ กรมศุลกากรร่วมกับชุดปฏิบัติการ AITF (AIRPORT INTERDICTION TASK FORCE)ประกอบด้วย กรมศุลกากร สํานักงานคณะกรรมการป้องกันและปราบปรามยาเสพติด กองบัญชาการตํารวจปราบปรามยาเสพติด และศูนย์รักษาความปลอดภัยแห่งชาติ กองบัญชาการกองทัพไทย เพิ่มความเข้มงวดในการเฝ้าระวังการลักลอบนํายาเสพติดซุกซ่อนมาในพัสดุไปรษณีย์ ทั้งการนําเข้า – ส่งออกไปนอกราชอาณาจักร
ล่าสุด เจ้าหน้าที่กรมศุลกากรและชุดปฏิบัติการ AITF ร่วมกันวิเคราะห์ความเสี่ยงในการลักลอบส่งของต้องห้ามต้องจํากัดออกนอกราชอาณาจักร ณ ศูนย์ไปรษณีย์สุวรรณภูมิ โดยเมื่อวันที่ 4 พฤศจิกายน 2566 พบพัสดุด่วนพิเศษระหว่างประเทศมีความเสี่ยงสูง สําแดงชนิดสินค้า เป็น Clothes, Dry Food จํานวน 1 หีบห่อ ปลายทางประเทศออสเตรเลีย จึงทําการเปิดตรวจกล่องพัสดุ พบ ซองขนมช็อคโกแลต มีลักษณะที่ผิดปกติ จึงทําการตรวจสอบ ผลปรากฏว่าพบยาเสพติดให้โทษประเภทที่ 1 ยาบ้า (Amphetamine) เม็ดสีชมพูและเขียว ซุกซ่อนอยู่ภายในซองขนมดังกล่าว จํานวน 2,000 เม็ด มูลค่า 60,000 บาท และในวันที่ 5 พฤศจิกายน 2566 พบพัสดุด่วนพิเศษระหว่างประเทศสําแดงชนิดสินค้าเป็น Notebook 3, Paper 2, Pen 2 จํานวน 1 หีบห่อ ปลายทางประเทศออสเตรเลีย มีความเสี่ยงสูงจึงทําการเปิดตรวจกล่องพัสดุ พบหนังสือมีลักษณะที่ผิดปกติ จึงทําการตรวจสอบ ผลปรากฏว่าพบยาเสพติดให้โทษประเภทที่ 1 เฮโรอีน (Heroine) ซุกซ่อนอยู่ในปกหน้าและปกหลังของหนังสือ นําหนักรวมสิ่งห่อหุ้ม 1,270 กรัม รวมมูลค่า 3,810,000 บาท โดยทั้ง 2 กรณี มีมูลค่ารวมประมาณ 3.87 ล้านบาท
โฆษกกรมศุลกากร กล่าวต่ออีกว่า กรณีนี้เป็นความผิดมาตรา 242 มาตรา 244 ประกอบมาตรา 252 มาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด พ.ศ 2564 ทั้งนี้ กรมศุลกากรได้ประสานเจ้าหน้าที่จากสํานักงานคณะกรรมการป้องกันและปราบปรามยาเสพติด (ป.ป.ส.) และ กองบัญชาการตํารวจปราบปรามยาเสพติด (บช.ปส.) เพื่อติดตามและขยายผลต่อไป สําหรับสถิติการจับกุมยาเสพติด ปีงบประมาณ 2567 (1 ตุลาคม 2566 – 6 พฤศจิกายน 2566) มีทั้งหมด 16 ราย มูลค่ารวมประมาณ 61,629,000 บาท
รัฐบาลไทย-ข่าวทำเนียบรัฐบาล-นายกรัฐมนตรีมอบหมาย คมนาคม กทม. กรมทางหลวง ตรวจสอบปัญหารถบรรทุกสิบล้อน้ำหนักเกิน และส่วยรถบรรทุก สั่ง ก.พลังงานกำชับเรื่องน้ำมันอย่างเหมาะสม
วันพฤหัสบดีที่ 9 พฤศจิกายน 2566
09/11/2566
นายกรัฐมนตรีมอบหมาย คมนาคม กทม. กรมทางหลวง ตรวจสอบปัญหารถบรรทุกสิบล้อน้ําหนักเกิน และส่วยรถบรรทุก สั่ง ก.พลังงานกําชับเรื่องน้ํามันอย่างเหมาะสม
นายกรัฐมนตรีมอบหมาย คมนาคม กทม. กรมทางหลวง ตรวจสอบปัญหารถบรรทุกสิบล้อน้ําหนักเกิน และส่วยรถบรรทุก สั่ง ก.พลังงานกําชับเรื่องน้ํามันอย่างเหมาะสม
วันนี้ (9 พฤศจิกายน 2566) เวลา 10.50 น. ณ บริเวณทางเชื่อมตึกสันติไมตรี ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนกรณี แผ่นซีเมนต์ฝาปิดบ่ออุโมงค์สายไฟฟ้าและสายสัญญาณ บริเวณปากซอยสุขุมวิท 64/1 เกิดการทรุดตัวว่า แผ่นซีเมนต์ฝาปิดท่อฯ รับน้ําหนักรถบรรทุกดินเหนียวไม่ไหว ทําให้ทรุดตัวลง โดยนายกรัฐมนตรีได้รับทราบปัญหาเรื่องรถบรรทุกน้ําหนักเกิน และได้มอบหมายให้กระทรวงคมนาคม กรุงเทพมหานคร และกรมทางหลวงตรวจสอบ
ส่วนปัญหาเรื่องส่วยทางหลวง นายกรัฐมนตรีกล่าวว่า ปัญหาดังกล่าว เป็นปัญหามานานแล้ว ไม่ใช่เพิ่งเกิดขึ้นในรัฐบาลชุดนี้ โดยนายกฯ ให้ความสําคัญกับทุกปัญหาและจะพยายามแก้ไขปัญหาอย่างบูรณาการ ไม่ต้องการให้ เวลามีปัญหาแล้วมาแก้และก็ลืม ซึ่งได้มีการกําชับอยู่ตลอดเวลา
นายกรัฐมนตรี กล่าวถึงกรณีประชาชนไปเติมน้ํามันแล้วไม่สามารถเติมได้ ว่าเรื่องน้ํามันหมดจริง หรือหมดเพราะเกิดการกักตุนสินค้าหรือไม่นั้น ได้มอบหมายให้นาย พีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงานตรวจสอบแล้ว โดยให้กํากับอย่างเหมาะสม ถ้าหากเกิดจากรณีปั๊มน้ํามันกักตุนไว้เพื่อให้ได้กําไรมากขึ้น เป็นเรื่องที่รัฐบาลยอมรับไม่ได้ ซึ่งจะต้องมีการบริหารจัดการที่ดีขึ้น
ในตอนท้าย นายกรัฐมนตรีกล่าวว่า เรื่องเงินดิจิทัลวอลเล็ท จะมีการแถลงให้ทราบในช่วงบ่ายของวันพรุ่งนี้ (12 พฤศจิกายน) หลังจากการประชุมกรรมการนโยบายขับเคลื่อนเงินดิจิทัลฯ
รัฐบาลไทย-ข่าวทำเนียบรัฐบาล-“ศุภมาส” นำผู้บริหารกระทรวง อว. ประชุม BRST ครั้งที่ 1 ณ นครฉงชิ่ง สาธารณรัฐประชาชนจีน จับมือจีนและนานาประเทศใช้วิทยาศาสตร์และเทคโนโลยีแก้ปัญหาความยากจน
วันพฤหัสบดีที่ 9 พฤศจิกายน 2566
“ศุภมาส” นําผู้บริหารกระทรวง อว. ประชุม BRST ครั้งที่ 1 ณ นครฉงชิ่ง สาธารณรัฐประชาชนจีน จับมือจีนและนานาประเทศใช้วิทยาศาสตร์และเทคโนโลยีแก้ปัญหาความยากจน
.....
เมื่อวันที่ 7 พ.ย.น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) นําคณะผู้บริหารระดับสูง ประกอบด้วย พ.ญ.เพชรดาว โต๊ะมีนา ที่ปรึกษา รมว.กระทรวง อว. น.ส.สุชาดา แทนทรัพย์ เลขานุการ รมว.กระทรวง อว. รศ.ดร.วีระพงษ์ แพสุวรรณ ประธานคณะที่ปรึกษาด้านวิทยาศาสตร์ เข้าร่วมประชุม Belt and Road Conference on Science and Technology Exchange ครั้งที่ 1 ณ นครฉงชิ่ง สาธารณรัฐประชาชนจีน โดยการประชุมครั้งนี้จัดขึ้นเป็นครั้งแรกในรอบ 10 ปี หลังจากที่ประธานาธิบดีสี จิ้น ผิง ได้ริเริ่มโครงการนี้ขึ้นมา โดยสาธารณรัฐประชาชนจีนเป็นเจ้าภาพ มีรัฐมนตรีและรัฐมนตรีช่วยของกระทรวงหรือหน่วยงานที่รับผิดชอบงานด้านวิทยาศาสตร์และเทคโนโลยีของประเทศต่างๆ จํานวน 24 ประเทศจาก 70 ประเทศทั่วโลกเข้าร่วมประชุม
น.ส.ศุภมาส เปิดเผยว่า ได้เข้าประชุมเรื่อง Building Closer Belt and Road Partnerships on Science, Technology and Innovation โดยตนหยิบยกประเด็น “การเชื่อมโยงประชาชนของทั้งสองฝ่ายให้ใกล้ชิดมากขึ้น โดยการกระชับการแลกเปลี่ยนระหว่างประชาชนกับประชาชนด้านวิทยาศาสตร์และเทคโนโลยี” รวมถึงในเรื่องของการแลกเปลี่ยนนักศึกษา นักวิชาการ นักวิทยาศาสตร์และนักวิจัย และความร่วมมือที่จีนได้เห็นชอบให้นําอุปกรณ์ตรวจวัดสภาวะอวกาศ (Space Weather Sensor) ที่สถาบันวิจัยดาราศาสตร์แห่งชาติ(สดร.) กระทรวง อว.พัฒนาขึ้นซึ่งเป็นเทคโนโลยีชั้นสูงของประเทศไทยขึ้นไปกับยานสํารวจอวกาศฉางเอ๋อ-7 ที่มีกําหนดการเดินทางไปสํารวจดวงจันทร์ในปี 2569 ถือเป็นหนึ่งในยุทธศาสตร์การพัฒนาอุตสาหกรรมอวกาศของประเทศที่สําคัญ รวมทั้งร่วมมือรับความท้าทายใหม่ๆ โดยเฉพาะในด้านการพัฒนาสีเขียว ความเป็นกลางทางคาร์บอน (Carbon neutrality) พลังงานสะอาด ปัญญาประดิษฐ์ (AI) เทคโนโลยีควอนตัม เทคโนโลยีอวกาศ
รมว.กระทรวง อว.กล่าวต่อว่า นอกจากนี้ ตนได้เข้าร่วมประชุม A Path toward Future-Oriented Innovation-Driven Development และกล่าวในหัวข้อ “การใช้วิทยาศาสตร์ เทคโนโลยีและนวัตกรรมขจัดความยากจน” โดยได้เน้นย้ําถึงความสําคัญของวิทยาศาสตร์ เทคโนโลยีและนวัตกรรม ในการแก้ไขปัญหาความยากจน ลดความเหลื่อมล้ํา และยกระดับความเป็นอยู่ของประชาชนและชุมชนให้มีคุณภาพชีวิตที่ดีขึ้นและได้ยกตัวอย่างที่กระทรวง อว.นําวิทยาศาสตร์ เทคโนโลยีและนวัตกรรมไปแก้ปัญหาความยากจนผ่านโครงการมหาวิทยาลัยสู่ตําบล สร้างรากแก้วให้ประเทศ หรือ “U2T” โดยให้นักศึกษา มหาวิทยาลัยและหน่วยงานภายใต้กระทรวง อว.เข้าไปทํางานร่วมกับชุมชนในการพัฒนาอาชีพ
“กระทรวง อว.ได้สนับสนุนให้มีการริเริ่มสร้าง platform หรือโครงการความร่วมมือระหว่างประเทศในด้านการใช้วิทยาศาสตร์และเทคโนโลยีในการแก้ไขปัญหาความยากจน โดยการถอดบทเรียนความสําเร็จของประเทศจีนและยินดีร่วมมือกับประเทศจีนและนานาประเทศเพื่อการพัฒนาอย่างยั่งยืนไปด้วยกัน” น.ส.ศุภมาส กล่าว
รัฐบาลไทย-ข่าวทำเนียบรัฐบาล-"วราวุธ" รมว.พม. เน้นย้ำ กคช. มุ่ง "สร้างบ้าน สร้างชุมชน สร้างสังคมน่าอยู่”
วันพฤหัสบดีที่ 9 พฤศจิกายน 2566
"วราวุธ" รมว.พม. เน้นย้ํา กคช. มุ่ง "สร้างบ้าน สร้างชุมชน สร้างสังคมน่าอยู่”
"วราวุธ" รมว.พม. เน้นย้ํา กคช. มุ่ง "สร้างบ้าน สร้างชุมชน สร้างสังคมน่าอยู่”
วันที่ 8 พฤศจิกายน 2566 เวลา 09.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ และคณะที่ปรึกษา ตรวจเยี่ยมการเคหะแห่งชาติ พร้อมมอบนโยบายการขับเคลื่อนภารกิจ โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมด้วยนายทวีพงษ์ วิชัยดิษฐ ผู้ว่าการการเคหะแห่งชาติ เข้าร่วม ณ สํานักงานใหญ่ การเคหะแห่งชาติ
นายวราวุธ กล่วาว่า ภารกิจการเคหะแห่งชาติ (กคช.) คือการสร้างบ้าน สร้างที่พักอาศัยให้กับประชาชน แต่สิ่งที่สําคัญกว่าคือ “การสร้างสังคมให้น่าอยู่” มีความปลอดภัย เมื่ออยู่อาศัยแล้วมีแต่ความสบายใจ โดยเริ่มตั้งแต่การก่อสร้างที่คํานึงถึงความยั่งยืน ได้แก่ การออกแบบอาคารที่ลดการใช้พลังงาน การใช้วัสดุก่อสร้างหรือทรัพยากรที่เป็นมิตรกับผู้อยู่อาศัยและสิ่งแวดล้อม มีพื้นที่สีเขียวเป็นพื้นที่ส่วนกลาง มีการบริหารจัดการขยะตั้งแต่ต้นทาง ด้วยการสร้างมูลค่าให้กับขยะเพื่อเพิ่มรายได้ให้กับครอบครัว การสร้างสุขลักษณะที่ดีให้กับผู้อยู่อาศัยในชุมชน รวมไปถึงการออกแบบที่อยู่อาศัยในเชิงอารยสถาปัตย์ หรือ Universal Design เพื่อให้ประชาชนทุกกลุ่มทั้งผู้สูงอายุคนพิการ และคนปกติ สามารถอยู่อาศัยร่วมกันได้อย่างปลอดภัย ไม่มีข้อจํากัดทางด้านอายุและสภาพร่างกาย
นายวราวุธ กล่าวต่อไปว่า นอกจากนี้ กคช. ควรสร้างสถาบันครอบครัวให้เข้มแข็ง จัดให้มีกิจกรรมสร้างความสัมพันธ์ภายในชุมชน เพื่อให้สมาชิกในครอบครัวได้ทํากิจกรรมพัฒนาชุมชนร่วมกันอย่างน้อยสัปดาห์ละหนึ่งวัน เพราะเมื่อ กคช. สร้างบ้านให้กับประชาชนแล้ว ย่อมจะต้องสร้างสังคมที่น่าอยู่ภายใต้กฎ กติกา ในการอยู่อาศัยร่วมกัน เพื่อให้ทุกคนในชุมชนมีรอยยิ้มและมีความสุขกันทุกครอบครัว และเมื่อทุกครอบครัวมีความสุข ย่อมจะส่งผลไปยังชุมชน และสังคมให้มีความยั่งยืนต่อไป
นายวราวุธ กล่าวเพิ่มเติมว่าสังคมและชุมชนที่ดีไม่ได้ขึ้นอยู่กับราคาของบ้าน ดังนั้น กคช. ต้องสร้างบ้านให้มีมาตรฐานเท่าเทียมกันทุกหลัง ทุกห้อง ทุกพื้นที่ และทุกชุมชนจะต้องมีสังคมที่ดี มีความอบอุ่น อยู่แล้วมีความสุขและมีความอบอุ่นใจเหมือนกันทุกที่ โดยให้คิดว่าอยากให้ลูกหลานของเราอยู่ในสังคมแบบไหน เราจะต้องสร้างสังคมแบบนั้นขึ้นมา ให้ทุกคนรู้สึกว่าอยากอยู่ในชุมชนของ กคช. อยากเติบโต อยากสร้างครอบครัวที่ดีในชุมชนของ กคช. ต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #การเคหะแห่งชาติ #กคช
รัฐบาลไทย-ข่าวทำเนียบรัฐบาล-Govt Spokesperson: Commerce team Thailand attended the 6th China International Import Expo (CIIE) aiming to boost investment and expand Thai products on Chinese market and overseas
วันพฤหัสบดีที่ 9 พฤศจิกายน 2566
09/11/2566
Govt Spokesperson: Commerce team Thailand attended the 6th China International Import Expo (CIIE) aiming to boost investment and expand Thai products on Chinese market and overseas
Govt Spokesperson: Commerce team Thailand attended the 6th China International Import Expo (CIIE) aiming to boost investment and expand Thai products on Chinese market and overseas
November 7, 2023, Government Spokesperson Chai Wacharonke disclosed about Thailand’s effort to boost international trade opportunities and international market access for Thai products in the 6th China International Import Expo (CIIE) during 5-10 November 2023 in Shanghai, the People’s Republic of China.
According to the Government Spokespersons, Ministry of Commerce is actively responding to the government’s policies to advance international trade promotion. Phumtham Wechayachai, Deputy Prime Minister and Minister of Commerce traveled to China to participate in the 6th CIIE opening ceremony and also chair the Thailand Pavilion’s inauguration. The CIIE is a vital opportunity to promote economic cooperation between Thailand and the People’s Republic of China. Thai private sector could present potential and study China’s market trends and opportunity for the exports of Thai goods, which will in turn be the engine of growth for the Thai economy.
The Deputy Prime Minister participated in the following exhibitions in the CIIE: 1) Enterprise & Business Exhibition, which invited leading Thai entrepreneurs in food industry such as processed fruit, fruit juice, spices and curry paste, and condiments 2) The Country Exhibition: Thailand Pavilion, which featured a series of Thai culinary knowledge including a mark of certification to guarantee the authentic Thai taste of Thai food products and restaurants overseas called ‘Thai SELECT and an appropriate technique regarding rice selection.
In addition to joining the CIIE, the Deputy Prime Minister had a meeting with Chinese provincial leaders and businesspersons to discuss the opportunity to take forward economic cooperation between Thailand and the People’s Republic of China in several business sectors including oil and gas, electric vehicles, artificial intelligence, health, renewable energy and entertainment.
According to the Government Spokesperson, the Prime Minister emphasized the importance of opening up more market internationally, in which China is an important trading partner of Thailand and the Chinese market is potentially a large market. Participating in the trade show is a way to do the business matching, to get more chance of doing business. The government believes that this would increase economic development opportunities among each other, especially in future commodities and in sectors where both sides have potential.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบนโยบายการดำเนินงานป้องกันปราบปราม และแก้ไขปัญหายาเสพติด ประจำปีงบประมาณ ๒๕๖๗
วันพฤหัสบดีที่ 9 พฤศจิกายน 2566
09/11/2566
รัฐมนตรีว่าการกระทรวงยุติธรรม มอบนโยบายการดําเนินงานป้องกันปราบปราม และแก้ไขปัญหายาเสพติด ประจําปีงบประมาณ ๒๕๖๗
รัฐมนตรีว่าการกระทรวงยุติธรรม มอบนโยบายการดําเนินงานป้องกันปราบปราม และแก้ไขปัญหายาเสพติด ประจําปีงบประมาณ ๒๕๖๗
ในวันพฤหัสบดีที่ ๙ พฤศจิกายน ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เดินทางมาเป็นประธานในพิธีเปิดโครงการและมอบนโยบายการดําเนินงานป้องกันปราบปราม และแก้ไขปัญหายาเสพติด ประจําปีงบประมาณ ๒๕๖๗ โดยมี นายนิยม เติมศรีสุข ผู้ช่วยรัฐมนตรีประจํากระทรวงยุติธรรม นายเพิ่มพงษ์ เชาวลิต ที่ปรึกษาสํานักงาน ป.ป.ส. พลตํารวจโท ภาณุรัตน์ หลักบุญ ผู้ช่วย ผบ.ตร. รักษาราชการแทน เลขาธิการ ป.ป.ส. พร้อมด้วยคณะผู้บริหาร​ ข้าราชการ เจ้าหน้าที่สํานักงานคณะกรรมการป้องกันและปราบปรามยาเสพติด และผู้ที่เกี่ยวข้องเข้าร่วมฯ ณ โรงแรมทีเค พาเลซ แอนด์ คอนเวนชั่น แจ้งวัฒนะ
โอกาสนี้ พันตํารวจเอก ทวี สอดส่อง รัฐมนตรีว่าการกระทรวงยุติธรรม ได้กล่าวว่า คําว่า “ผู้เสพ" เป็น​ "ผู้ป่วย” เป็นหลักการของสหประชาติที่ถูกแปลงมาเป็นกฎหมาย และนี่คือกฎหมายที่ ป.ป.ส. จะต้องใช้เป็นเครื่องมือในการแก้ปัญหายาเสพติด แต่การรับรู้ของประชาชนเป็นการรับรู้ที่แตกต่างกันออกไป เพราะหลังจากนี้เป็นต้นไปเมื่อเราอยู่ในระบอบรัฐธรรมนูญในระบอบประชาธิปไตย อันมีพระมหากษัตริย์ทรงเป็นประมุขหรือเรียกว่าระบอบรัฐสภา หลักการสําคัญที่เขียนไว้ ในมาตรา ๓ วรรค ๒ คือ รัฐสภา คณะรัฐมนตรี ศาล องค์กรอิสระ และหน่วยงานของรัฐ จะต้องปฏิบัติหน้าที่ให้เป็นไปตามรัฐธรรมนูญ กฎหมายและหลักนิติธรรม เพื่อประโยชน์ส่วนรวมของประเทศชาติ และความผาสุกของประชาชนโดยรวม
ในส่วนเรื่องของยาเสพติด ประชาชนมองว่า ยาเสพติดเป็นภัยของมนุษยชาติ บ่อนทําลายความมั่นคงของเศรษฐกิจและความมั่นคงของชาตินั้น​ ๆ ทําลายสุขภาพอนามัยของประชาชน โดยเฉพาะสุขภาพกายและสุขภาพจิตของผู้เสพ ที่เป็นบ่อนทําลายความสุขและฐานะทางเศรษฐกิจของสังคม ครอบครัว เครือญาติ และชุมชน
โดยอีกหนึ่งเรื่องที่สําคัญ ท่านจะต้องให้คําแนะนําและประสานงานกับข้าราชการส่วนกลาง ส่วนภูมิภาค ส่วนท้องถิ่น ชุมชนหมู่บ้าน รัฐวิสาหกิจ องค์กรของรัฐ​ และหน่วยงานต่าง​ ๆ มาจําแนกเป็นกิจกรรมเพื่อจะแก้ปัญหายาเสพติด ซึ่งอยากให้เป็นยุคทองของ ป.ป.ส. ให้บุคลากร ป.ป.ส.ทุกคน มาร่วมกันต่อสู้เพื่อแก้ปัญหายาเสพติด และสิ่งที่สําคัญ​ คือ​ การประสานงาน ติดตาม และประเมินผล การดําเนินการที่เกี่ยวข้องให้เป็นไปตามนโยบายและแผนระดับชาติว่าด้วยการป้องกันและปราบปราบยาเสพติด ผมมีหน้าที่มาส่งเสริม สนับสนุนน ให้กําลังใจ ปกป้อง คุ้มครอง ผู้ที่ทําหน้าที่ เพื่อแก้ปัญหายาเสพติด พร้อมทั้ง​หวังว่าใน ๑ ปีนี้จะเปิดโอกาสให้คนที่มีความรู้ มีศักยภาพ มีธรรมมาภิบาลต่าง​ ๆ ได้เข้ามามีส่วนร่วมในการแก้ปัญหายาเสพติด ซึ่งอาจจะไม่ได้สําเร็จทันที แต่อยากเห็นการเปลี่ยนแปลงในทุกมิติและขอให้ร่วมมือกันในการแก้ปัญหายาเสพติดให้หมดสิ้นไปจากประเทศไทย
รัฐบาลไทย-ข่าวทำเนียบรัฐบาล-‘อนงค์นาถ’ ผช.เลขาฯ รมว.กษ. เปิดเวทีรับฟังปัญหาผู้ค้าสะพานปลาอ่างศิลา พร้อมร่วมหาแนวทางแก้ไขเร่งด่วน
วันพฤหัสบดีที่ 9 พฤศจิกายน 2566
‘อนงค์นาถ’ ผช.เลขาฯ รมว.กษ. เปิดเวทีรับฟังปัญหาผู้ค้าสะพานปลาอ่างศิลา พร้อมร่วมหาแนวทางแก้ไขเร่งด่วน
‘อนงค์นาถ’ ผช.เลขาฯ รมว.กษ. เปิดเวทีรับฟังปัญหาผู้ค้าสะพานปลาอ่างศิลา พร้อมร่วมหาแนวทางแก้ไขเร่งด่วน
นางสาวอนงค์นาถ จ่าแก้ว ผู้ช่วยเลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจาก นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ รับฟังปัญหาความเดือดร้อนจากตัวแทนผู้ประกอบการสินค้าทะเลตลาดสะพานปลา (อ่างศิลา) จังหวัดชลบุรี กรณีผู้ค้าได้รับหนังสือจากองค์การสะพานปลาบอกเลิกสัญญาเช่าทรัพย์สินองค์การสะพานปลาและขอให้ชําระหนี้ ซึ่งทําให้ผู้ค้าได้รับความเดือดร้อน นําโดย นายชุมพล ลีลานนท์ ประธานเครือข่ายสภาพประชาชนแห่งชาติ 77 จังหวัด โดยมีคณะที่ปรึกษารัฐมนตรีช่วยว่าการกะทรวงเกษตรและสหกรณ์ (นายอนุชา นาคาศัย) นายปรีดา ยังสุขสถาพร ผู้อํานวยการองค์การสะพานปลา ตัวแทนพ่อค้าแม่ค้าสะพานปลา (อ่างศิลา) เข้าร่วมหารือและเสนอแนะแนวทางแก้ไขปัญหาร่วมกัน เพื่อให้ได้รับความเป็นธรรม และให้เกิดการสร้างรายได้ พัฒนาแหล่งทํากินให้เกิดความยั่งยืนต่อไป ทั้งนี้ที่ประชุมจะนําข้อร้องเรียนดังกล่าวและแนวทางแก้ปัญหาในเบื้องต้นเสนอต่อรมช.อนุชา เพื่อรับทราบและเร่งหาแนวทางแก้ไขชัดเจนอย่างเร่งด่วนต่อไป ณ ห้องประชุม 123 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-สุดปัง! “พิมพ์ภัทรา” ปิดดีลอุตสาหกรรม “ฮาลาล” สั่งตั้ง “กรมฮาลาล” ภายใต้การกำกับ ก.อุตฯ
วันพฤหัสบดีที่ 9 พฤศจิกายน 2566
09/11/2566
สุดปัง! “พิมพ์ภัทรา” ปิดดีลอุตสาหกรรม “ฮาลาล” สั่งตั้ง “กรมฮาลาล” ภายใต้การกํากับ ก.อุตฯ
สุดปัง! “พิมพ์ภัทรา” ปิดดีลอุตสาหกรรม “ฮาลาล” สั่งตั้ง “กรมฮาลาล” ภายใต้การกํากับ ก.อุตฯ
“พิมพ์ภัทรา” เผย พร้อมตั้ง “กรมฮาลาล” ตามมติคณะรัฐมนตรี เล็งเป้ายกระดับอุตสาหกรรมฮาลาล ให้เป็นศูนย์กลางอาหารฮาลาลในภูมิภาค (Halal Hub) เล็งส่งออกในตะวันออกกลาง หรือแอฟริกา เชื่อสร้างมูลค่าเพิ่มได้อย่างมหาศาล​
​
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยภายหลังการประชุมคณะรัฐมนตรีที่มี นายเศรษฐา ทวีสิน นายกรัฐมนตรี เป็นประธานการประชุม ว่า ที่ประชุมได้มีการหารือถึงการยกระดับอุตสาหกรรมฮาลาลที่เป็นอุตสาหกรรมอาหารเศรษฐกิจที่สามารถสร้างมูลค่าการส่งออกไปยังพี่น้องชาวมุสลิม ทั้งในตะวันออกกลางหรือแอฟริกาได้อย่างมหาศาล ซึ่งรัฐบาลตระหนักถึงความสําคัญดังกล่าวจึงเห็นควรให้ยกระดับความสําคัญของหน่วยงานที่รับผิดชอบเกี่ยวกับเรื่องนี้ให้มีสถานะ เป็น “กรมฮาลาล” อยู่ภายใต้สังกัดกระทรวงอุตสาหกรรม พร้อมสั่งการให้ไปหารือกับสํานักงานคณะกรรมการข้าราชการพลเรือน(ก.พ.) เพื่อทําการยกระดับหน่วยงานให้เป็นกรม เพื่อให้เกิดความสําคัญและสามารถพัฒนาต่อไปได้
​“กระทรวงฯ ตระหนักถึงความสําคัญของการเป็นศูนย์กลางอาหารฮาลาลในภูมิภาค (Halal Hub) ที่สามารถสร้างความมั่นใจให้กับผู้ประโภคทั้งในประเทศ และแถบตะวันออกกลาง ทั้งนี้ กระทรวงฯ จะเร่งดําเนินการหารือและเตรียมข้อมูลที่สําคัญเพื่อประกอบการสนับสนุนการจัดตั้งกรมฮาลาล โดยจะมอบหมายหน่วยงานที่เกี่ยวข้องดําเนินการ ซึ่งที่ผ่านมาเพื่อให้การพัฒนาเศรษฐกิจเป็นไปอย่างมีทิศทางและสอดรับกับศักยภาพ กระทรวงฯ ก็ได้เร่งขับเคลื่อนอุตสาหกรรมเศรษฐกิจตามศักยภาพเชิงพื้นที่ให้ครอบคลุม และขับเคลื่อนอุตสาหกรรมเป้าหมายไปสู่พื้นที่ระเบียงเศรษฐกิจ 4 ภาค เพื่อเป็นแนวทางสําหรับผู้ประกอบการในพื้นที่และช่วยกระตุ้นให้เกิดการลงทุนเพิ่มมากขึ้น โดยเฉพาะพื้นที่ระเบียงเศรษฐกิจภาคใต้ (Southern Economic Corridor หรือ SEC) ที่ประชาชนส่วนใหญ่เป็น
ชาวมุสลิม ทั้งยังมีอาณาเขตติดกับประเทศมาเลเซีย สามารถส่งเสริมให้เป็นศูนย์กลางอาหารฮาลาลในภูมิภาค หรือฮาลาลฮับ (Halal Hub) เพื่อสร้างความมั่นใจให้กับกลุ่มผู้บริโภคในพื้นที่ และสามารถส่งออกไปยังกลุ่มประเทศตะวันออกกลางที่มีศาสนาอิสลามเป็นศาสนาประจําชาติ และได้ย้ําจุดยืนให้กระทรวงฯ เป็นที่พึ่งของประชาชนที่จะสร้างรอยยิ้มให้เข้าถึงทุกการบริการ” นางสาวพิมพ์ภัทรา กล่าว
รัฐบาลไทย-ข่าวทำเนียบรัฐบาล-“เกณิกา” เผย รัฐบาลมุ่งยกระดับความเป็นอยู่ สร้างรายได้ให้เกษตรกรชาวสวนยาง “ธรรมนัส” รมว.กษ ขานรับเดินหน้าพิจารณาปรับหลักเกณฑ์ภาษีที่ดินเพื่อเกษตรกรรม
วันพฤหัสบดีที่ 9 พฤศจิกายน 2566
09/11/2566
“เกณิกา” เผย รัฐบาลมุ่งยกระดับความเป็นอยู่ สร้างรายได้ให้เกษตรกรชาวสวนยาง “ธรรมนัส” รมว.กษ ขานรับเดินหน้าพิจารณาปรับหลักเกณฑ์ภาษีที่ดินเพื่อเกษตรกรรม
“เกณิกา” เผย รัฐบาลมุ่งยกระดับความเป็นอยู่ สร้างรายได้ให้เกษตรกรชาวสวนยาง “ธรรมนัส” รมว.กษ ขานรับเดินหน้าพิจารณาปรับหลักเกณฑ์ภาษีที่ดินเพื่อเกษตรกรรม ปรับอัตราเสียภาษีฯ ขั้นต่ําต้นยาง 25 ต้น/ไร่ จากเดิม 80 ต้น/ไร่
วันที่ 9 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า รัฐบาลมุ่งสร้างรายได้ และพัฒนาคุณภาพชีวิตให้กับเกษตรกร ตามข้อสั่งการของ นายเศรษฐา ทวีสิน นายกรัฐมนตรี ที่ได้กําชับให้หน่วยงานที่เกี่ยวข้องเร่งให้ความช่วยเหลือ พร้อมดูแลให้เกษตรกรมีความเป็นอยู่ที่ดีขึ้น ซึ่งกระทรวงเกษตรและสหกรณ์ขานรับนโยบายเร่งบรรเทาภาระภาษีเกษตรกร ยื่นเรื่องเสนอให้ รมว.คลัง - รมว.มหาดไทย พิจารณาปรับหลักเกณฑ์ภาษีที่ดิน กําหนดอัตรา 25 ต้น/ไร่ ตามพระราชบัญญัติการยางแห่งประเทศไทย และพระราชบัญญัติภาษีที่ดินและสิ่งปลูกสร้าง
น.ส.เกณิกา เผยถึงความคืบหน้าในการเสนอให้กระทรวงการคลังและกระทรวงมหาดไทย แก้ไขประกาศกระทรวงการคลังและกระทรวงมหาดไทย เรื่อง หลักเกณฑ์การใช้ประโยชน์ในการประกอบเกษตรกรรม ว่า ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ทราบถึงผลกระทบที่เกษตรกรจะได้รับจากการประกาศใช้หลักเกณฑ์ดังกล่าว ที่ได้กําหนดอัตราขั้นต่ําของการปลูกต้นยางพารา จํานวน 80 ต้น/ไร่ จึงจะเป็นการใช้ประโยชน์ในการประกอบเกษตรกรรม โดยเสียภาษีไม่เกินร้อยละ 0.15 ของฐานภาษี จึงเร่งเสนอปรับหลักเกณฑ์ โดยเมื่อวันที่ 24 ตุลาคม ที่ผ่านมา รัฐมนตรีว่าการกระทรวงเกษตรและสหกรณ์ได้ลงนามหนังสือถึง รมว. การคลัง และ รมว. มหาดไทย เพื่อขอให้พิจารณาปรับอัตราขั้นต่ําต้นยางเป็น 25 ต้น/ไร่ เพื่อให้สอดคล้องกับอัตราการจัดเก็บภาษี ตามมาตรา 37 ของ พ.ร.บ. ภาษีที่ดินและสิ่งปลูกสร้าง พ.ศ. 2562 เพื่อช่วยบรรเทาภาระด้านภาษีให้กับเกษตรกร และ พ.ร.บ. การยางแห่งประเทศไทย พ.ศ. 2558 มาตรา 4 ที่ได้กําหนดนิยามของคําว่าสวนยาง หมายถึง “ที่ดินปลูกต้นยางเนื้อที่ไม่น้อยกว่า 2 ไร่ แต่ละไร่มีต้นยางปลูกไม่น้อยกว่า 10 ต้น โดยเฉลี่ยไม่น้อยกว่าไร่ละ 25 ต้น”
น.ส.เกณิกา กล่าวเพิ่มเติมว่า จากการสํารวจปริมาณการผลิตยางพารา พบว่า เกษตรกรส่วนใหญ่ปลูกยางพาราน้อยกว่า 80 ต้น/ไร่ เนื่องจากหันมาทําเกษตรแบบผสมผสานปลูกพืชอื่นแซมยางมากขึ้น สอดคล้องกับนโยบายของรัฐบาลและนโยบายของกระทรวงเกษตรและสหกรณ์ที่ได้สนับสนุนให้เกษตรกรทําสวนยางแบบยั่งยืน เพื่อเพิ่มรายได้และยกระดับความเป็นอยู่ให้กับเกษตรกรชาวสวนยาง นอกจากนี้ ปัจจัยที่เกิดจากภัยธรรมชาติอื่น ๆ มีผลให้จํานวนต้นยางต่อไร่มีไม่ถึง 80 ต้น ด้วยเช่นกัน ดังนั้น จึงสมควรปรับอัตราต้นยางต่อไร่ให้สอดคล้องกับสภาพจริง เพื่อประโยชน์และความเป็นธรรมต่อเกษตรกร
“รัฐบาล โดยกระทรวงเกษตรฯ เข้าใจถึงผลกระทบที่เกษตรกรจะได้รับ พร้อมเร่งเข้าประสานและเสนอแนวทางแก้ไขโดยเร็วที่สุด เพื่อประโยชน์ของเกษตรกรเป็นสําคัญ และคํานึงถึงความเป็นธรรมที่ควรได้รับ เพื่อพัฒนาคุณภาพชีวิต ยกระดับความเป็นอยู่ของเกษตรกรให้มีรายได้เพิ่มขึ้น” น.ส.เกณิกา ย้ํา
รัฐบาลไทย-ข่าวทำเนียบรัฐบาล-ประกาศกระทรวงการต่างประเทศ เรื่อง การมีผลใช้บังคับของบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรซาอุดีอาระเบีย
วันพฤหัสบดีที่ 9 พฤศจิกายน 2566
ประกาศกระทรวงการต่างประเทศ เรื่อง การมีผลใช้บังคับของบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรซาอุดีอาระเบีย
ว่าด้วยการยกเว้นการตรวจลงตราสําหรับผู้ถือหนังสือเดินทางทูต หนังสือเดินทางราชการ และหนังสือเดินทางพิเศษ
หลังจากที่เมื่อวันที่ 8 มีนาคม 2566 ราชอาณาจักรไทยและราชอาณาจักรซาอุดีอาระเบียลงนามบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรซาอุดีอาระเบียว่าด้วยการยกเว้นการตรวจลงตราสําหรับผู้ถือหนังสือเดินทางทูต หนังสือเดินทางราชการ และหนังสือเดินทางพิเศษ บัดนี้ ทั้งสองฝ่ายดําเนินกระบวนการทางกฎหมายภายในที่จําเป็นเสร็จสิ้นแล้ว โดยบันทึกความเข้าใจดังกล่าวเริ่มมีผลใช้บังคับในวันที่ 6 พฤศจิกายน 2566
กระทรวงการต่างประเทศขอเรียนข้อมูลที่เกี่ยวข้องกับบันทึกความเข้าใจดังกล่าว ดังนี้
1. บันทึกความเข้าใจฯ มีวัตถุประสงค์เพื่ออํานวยความสะดวกการเดินทางไปราชการชั่วคราวโดยจะต้องเดินทางเข้า เดินทางผ่าน พํานัก และเดินทางออกจากราชอาณาจักรซาอุดีอาระเบียโดยไม่ต้องรับการตรวจลงตราเป็นระยะเวลารวมกันไม่เกินกว่า (90) วันในช่วงระยะเวลา (180) วัน นับจากวันแรกที่เดินทางเข้า โดยมีเงื่อนไขว่า บุคคลเหล่านั้นจะไม่ทํางานใดของตนเอง หรือกิจกรรมเชิงพาณิชย์ส่วนตัว
2. บันทึกความเข้าใจไม่มีผลใช้บังคับกับคนชาติไทยที่จะเดินทางเข้าราชอาณาจักรซาอุดีอาระเบียเพื่อประกอบพิธีฮัจย์หรืออุมเราะห์
3. บันทึกความเข้าใจฯ กําหนดให้มีการประสานงานระหว่างกันผ่านช่องทางการทูตเกี่ยวกับการเยือนอย่างเป็นทางการของคนชาติก่อนการเดินทางถึงรัฐใดรัฐหนึ่ง ในการนี้ กระทรวงการต่างประเทศขอความร่วมมือหน่วยงานต้นสังกัดของผู้ถือหนังสือเดินทางทูตและหนังสือเดินทางราชการซึ่งประสงค์จะเดินทางไปราชการที่ราชอาณาจักรซาอุดีอาระเบีย โปรดแจ้งกระทรวงการต่างประเทศล่วงหน้าอย่างน้อย ๑๐ วันทําการ ก่อนวันเดินทาง เพื่อกระทรวงการต่างประเทศประสานงานกับฝ่ายซาอุดีอาระเบียผ่านช่องทางการทูตตามที่กําหนดในบันทึกความเข้าใจต่อไป
รัฐบาลไทย-ข่าวทำเนียบรัฐบาล-รมว.ดีอี ตรวจเยี่ยม สดช. พร้อมมอบนโยบาย
วันพฤหัสบดีที่ 30 พฤศจิกายน 2566
รมว.ดีอี ตรวจเยี่ยม สดช. พร้อมมอบนโยบาย
รมว.ดีอี ตรวจเยี่ยม สดช. พร้อมมอบนโยบาย
วันนี้ (30 พ.ย.66) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงฯ และคณะทํางาน ตรวจเยี่ยม สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) หน่วยงานในสังกัดกระทรวงฯ และร่วมรับฟังแนวทางการดําเนินการที่สอดคล้องกับนโยบายรัฐบาล และกระทรวงดิจิทัลฯ โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ ผู้บริหาร ข้าราชการ และเจ้าหน้าที่ ให้การต้อนนรับ ณ สํานักงานคณะกรรมการดิจิทัลเพื่อเศรษฐกิจและสังคมแห่งชาติ
______________________________